Boek: Afrikaansgids - Maroela Media
Die Pharos Afrikaansgids is 'n praktiese, alledaagse gids vir studente en ander taalgebruikers wat kopkrap oor taalsake, of wat soms hul eie praat- en skryfwerk wil verryk met 'n gepaste woord en uitdrukking.
Die gids bied riglyne vir spelling en skryfwyses volgens die 2017-AWS en is KABV-geskik.
Behalwe vir die naslaangedeelte wat algemene taalreëls deur middel van eenvoudige definisies en voorbeelde verduidelik, bevat dit ook lyste van woorde wat spellingprobleme oplewer, meervoude en verkleining, intensiewe vorme, vergelykings en idiome. Taalreëls word met eenvoudige definisies en enkele voorbeelde verduidelik. Dit bevat inligting oor sinsoorte, woordorde in sinne en die konstruksie van paragrawe asook 'n kort oorsig oor tekstipes.
Nicolaas Faasen is 'n vryskutuitgewer en materiaalontwikkelaar. Hy was voorheen voorsitter van PASA se Legal Affairs Committee. Hy was ook uitgewer en uitgewerbestuurder (tale) by Tafelberg.